“ไทยแอร์เอเชีย” ออกหุ้นกู้ 750 ลบ. ชูดอกเบี้ย 6% ขายสถาบัน-รายใหญ่ 27-29 ก.ย.นี้
“ไทยแอร์เอเชีย” ออกหุ้นกู้วงเงินไม่เกิน 750 ลบ. ชูอัตราดอกเบี้ย 6% ต่อปี ขายสถาบัน-รายใหญ่ ระหว่างวันที่ 27-29 ก.ย.65 ขณะที่ “ทริส” จัดอันดับความน่าเชื่อถือที่ระดับ "BB" นำเงินไปใช้เป็นเงินทุนหมุนเวียน เพื่อเสริมสภาพคล่อง
“ไทยแอร์เอเชีย” ออกหุ้นกู้วงเงินไม่เกิน 750 ลบ. ชูอัตราดอกเบี้ย 6% ต่อปี ขายสถาบัน-รายใหญ่ ระหว่างวันที่ 27-29 ก.ย.65 ขณะที่ “ทริส” จัดอันดับความน่าเชื่อถือที่ระดับ "BB" นำเงินไปใช้เป็นเงินทุนหมุนเวียน เพื่อเสริมสภาพคล่อง
23 ส.ค. 2565

บริษัท ไทยแอร์เอเชีย จำกัด (TTA) ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้มีประกันของบริษัท ครั้งที่ 2/2565 วงเงินไม่เกิน 750 ล้านบาท เป็นจำนวนเสนอขายไม่เกิน 500 ล้านบาท และหุ้นกู้สำรองเพื่อการเสนอขายเพิ่มเติมจำนวนไม่เกิน 250 ล้านบาท อายุ 1 ปี อัตราดอกเบี้ย 6% ต่อปี
โดย บริษัท เอเชีย เอวิเอชั่น จำกัด (มหาชน) หรือ AAV ผู้ถือหุ้นใหญ่เป็นผู้ค้ำประกันเงินต้นและดอกเบี้ย ซึ่งจะเสนอขายให้แก่ผู้ลงทุนสถาบัน และผู้ลงทุนรายใหญ่ ในวันที่ 27-29 กันยายน 2565 ผ่าน บริษัทหลักทรัพย์ บลูเบลล์ จำกัด และ บริษัท หลักทรัพย์โกลเบล็ก จำกัด
โดยบริษัทได้รับการจัดอันดับความน่าเชื่อถือที่ระดับ “BB” แนวโน้ม “Negative” โดย บริษัท ทริสเรทติ้ง จำกัด เมื่อวันที่ 8 มีนาคม 2565 ทั้งนี้ บริษัทจะนำเงินไปใช้เป็นเงินทุนหมุนเวียนในกิจการเพื่อเสริมสร้างสภาพคล่องทั้งจำนวนภายในเดือนกันยายน 2566